
1M  ON  fum  nefcius,  Praefes  Digniffime,  Sociique  Orna- 
tiffimi,  quam  omnibus  numeris  abfolutus  orator  is  efle 
debeat,  qui  in  hac  Harveiana  Celebritate  dicendi  mu- 
nus aggreditur.  Quod  ad  me  attinet,  cum  confidero 
qualis  ego  fim,  quales  vos  fitis  ; meum  quam  exiguum 
fit  ingenium,  veflrum  quam  limatum  judicium  ; quales 
infuper  quantumque  facundia  pollentes  fuerint  ifii,  quos 
in  hoc  munere  obeundo  anteceffores  habuerim ; haec 
cum  confidero,  paullum  abeft  quin  me  oratorii  hujufce 
muneris  fufcepti  graviter  poeniteat.  Verum  equidem 
impulit  me  officii  ratio,  fcilicet  exifiimantem,  aequum 
effe  ut  is,  qui  honore  aliquo  affedlus  fuerit,  nullos  la- 
bores, qui  cum  honore  ifto  confortium  quoddam  ha- 
beant, detredfet ; impulit  animus  in  vos  colendos  pro- 
penfiffimus,  et  vel  dubiam  occationem  me  vobis  com- 
mendandi arripiendi  avidus ; impulit  ibidium  quo  ve- 
neror memoriam  illorum,  quorum  laudes  hodie  funt 
celebrandae,  quibufque,  fi  quid  in  medendo  valeam,  id 

magna  ex  parte  acceptum  referri  debet.  Et  profedlo 
ego  ii  is  effem,  qui  quid  frequentiffimo  hoc  virorum 
dodliffimorum  confeffu,  quid  hujus  inflituti  fplendore, 
et  Harveii  propofito  dignum  afferre  me  poffe  cenfe- 
rem,  haud  injucundus  hodiernus  dies  mihi  illuxiffet. 
Adeo  dulce  efl  cum  optimis  ornatiffimifque  viris,  vivis, 
verfari ; adeo  gratum  optimis  ornatiffimifque  viris,  vita 
defundlis,  debitas  laudes  perfolvere. 

Oro  autem  permittatis,  ut,  priufquam  ad  eorum 
commemorationem  accedam,  quorum  ingeniis  et  mu- 
nificentia res  noflrae  in  tantam  amplitudinem  creverint, 
mihi  vobifque  gratuler,  quod  has  res  etiamnum  noftras 
appellare  fit  datum.  Nam  veterum  quidem  injuriarum 
memoriam  oblivione  deletam  volo  ; fcimus  autem  quam 
hoffili  animo,  quam  inflrudla  acie,  manus  hominum 
infenfa  nuper  in  nos  impetum  fecerit.  Quorum  conatus 
quid  aliud  propofitum  habebant,  nifi  ut  in  hoc  Colle- 
gio perturbarentur  et  everterentur  omnia?  Non  ageba- 
tur de  contumacia  reprimenda,  non  de  muldla  huic 
vel  illi  circulatori,  audadler  malas  fuas  artes  apud  cre- 
dulum vulgus  exercenti  et  venditanti,  imponenda  ; hae 
res,  moleflae  quamvis  fint,  levioris  tamen  funt  momen- 
ti : fed  agebatur  de  flatu  et  dignitate  Collegii,  atque, 
ut  ita  dicam,  de  aris  et  focis  noflris.  Conjuravere  enim 
multi,  (five  odio,  five  invidia,  five,  quod  his  temporibus 
nimis  graffatur,  novarum  rerum  fludio,  five  honeffiore 
quavis  caufa  permoti,  non  meum  efl  dicere,  fed  qua- 

licunque  caufa  permoti  conjuravere)  et  quodcunque 
opes,  quodcunque  induftria,  quodcunque  folertia  po- 
tuit, id  omne  in  hoc  contulere,  ut  labefactaretur  au&o- 
ritas  veftra ; ut  mores  inftitutaque  longa  annorum  ferie 
confirmata  in  defuetudinem  abirent ; ut  Academiae  nof- 
trae  privilegiis  fuis  fpoliarentur  ; ut  denique  nihil  eflet, 
quod  non  loco  dimoveretur  fuo.  Horum  confilia  co- 
natufque  vos  ea  prudentia,  eaque  conflantia,  quibus 
oportuit,  reprefliftis  et  fregiftis ; atque  ita  reprefliftis 
et  fregiflis,  ut  fe  ultra  commovere  contra  nos  vix  pofle 
videantur.  Ideoque,  ut  dixi,  mihi  vobifque  gratulan- 
dum eft ; gratulandum  etiam  Patriae,  cujus  leges  adhuc 
integrae  funt  et  valent.  Maximae  infuper  vobis  agendae 
funt  gratiae,  quorum  duClu  haec  ardua  negotia  ad  tam 
felicem  exitum  pervenerunt.  Stat  Linacri  noftri 
Domus,  Patriae  legibus  firmata,  veftris  confiliis  munita, 
veftris  virtutibus  ornata.  Stat,  ftetque,  obfecro  ! diu- 
turna. 

Quantus  autem,  ut  in  hodierna  laudatione  inde  or- 
diar, unde  omnia  noftra  commoda  originem  fumunt, 
quantus  is,  cujus  modo  mentionem  feci,  Romulus 
nofter,  Lina  crus  ! Cui  fane  iniquior  eflem,  fi  fua  in 
nos  folos  commemorarem  beneficia.  Non  enim  ille 
Medicinae  tantum  promovendae,  fed  omni  literarum 
generi,  natus  efle  videbatur.  Noftis  equidem  quomodo, 
ab  Imperatoris  Augusti  temporibus,  inclinare  labique 

fenfim  literae  inceperint ; quomodo,  Trajano  rerum 
potiente,  iterum  fe  erexerint;  quomodo,  haud  ita  multo 
poft,  funditus  corruerint,  omnifque  dodtrina,  omnes 
artes  et  fcientise,  fuperftitionis  et  ignorantiae  tenebris^ 
circumfufae  jacuerint;  noflis  barbaram  vocem  Omari  *, 
Mahummedani  Chaliphae,  Bibliothecae  Alexandrinae  par- 
cere recufantis,  quantaque  exinde  calamitate  affedlae 
fuerint  literae.  Noftis  denique  quomodo,  capta  a Tur- 
eis Conflantinopoli,  tandem  aliquando,  poft  longam 
nodtem,  lux  affulgere  literarum  reliquiis  in  Italia  ince- 
perit, artes  fcientiaeque  coli,  hominefque  barbariem 
exuere.  Sub  hoc  tempus  natus  efl  Linacrus,  qui, 
pueritia  dodtrinae  elementis  impenfa,  cum  ferret  aetas, 
ad  Academiam  Oxonienfem  migravit,  ubi  fludiis,  quae 
tunc  in  Academia  viguerunt,  inclaruit.  Nondum  vero 
in  Britannia  literae  fqualorem  excufferant ; in  Graecis 
literis  plane  hofpites  erant  nofiri.  Britanniae  igitur  li- 

* Capta,  anno  dcxlii,  a Saracenis  Alexandria,  Joannes  Philo- 
ponus,  Philofophus,  cum  animadverteret  Bibliothecam  in  urbe  ifta  cele- 
berrimam a vidtoribus  nihili  haberi,  hujus  partem  a Duce  Amro  libi 
expetiit ; ille  vero  precibus  ejus  annuere  minime  aufus  eft,  veniam  tamen 
Omari,  Chaliphae  fecundi,  quaerebat;  qui  his  libris  parcendum  elfe  ne- 
gabat, fi  enim  in  illis  contineretur  quod  cum  Alcorano  conveniret,  in 
Alcorano  elfe  quod  fufficeret  abfque  illis  ; fi  contineretur  quod  Alcorano 
repugnaret,  neutiquam  illis  opus  elfe.  Juffit  ergo  Amrus  difpergi  illos 
per  balnea  Alexandriae  atque  his  calefaciendis  comburi  : et  ita  fpatio 
lemeftri  confumpti  funt. 

Vide  Abulpharagii  Hijlor.  Dynaji.  Latine  a Pocockio  verfam  ; 

Oxon.  1663.  p.  114. 

mitibus  praeftans  Linacri  ingenium  coerceri  nequivit, 
fed  Italiam  fe  contulit,  celeberrimum,  folumque  in  ifto 
aevo,  bonarum  artium  difciplinarumque  domicilium. 
Quanta  illic  ingenii  celebritate  inter  dotftiffimos  viros 
verfatus  fuerit,  ex  hoc  fatis  liquet,  quod  dignus  habe- 
retur, quem  in  intimam  fuam  familiaritatem  illuftriffi- 
mus  Princeps,  Laurentius  Medicasus,  reciperet.  Ita- 
lia redux  omnes  artes  ac  difciplinas,  quibus  tum  Italia 
eminebat,  finu  fuo  deportavit,  quas  poftea  in  Patriam 
effundendo  effecit,  ut,  polfhabitis  iftius  aevi  fcholafticis 
ineptiis,  fui  tandem  ad  Graecarum  literarum  ftudium  et 
ad  antiquorum  imitationem,  in  quas  ipfe  res  feliciffime 
incubuerat,  animos  adverterent.  Atque  haec  Oxoniae 
dum  moliebatur,  adeo  fama  ejus  innotuit,  ut  ab  Hen- 
rico  YIImo,  Rege,  in  aulam  accerfitus  effet,  ftudiifque 
Arthuri,  Walliae  Principis,  praepofitus.  Ad  quod 
quidem  munus  fungendum  quod  maxime  idoneus  effet, 
quod,  dodliffimus  licet,  ad  elementa  tamen  dodtrinae 
fe  fubmittere  non  recufaret,  Grammaticae  rudimenta, 
quae  poftea  in  lucem  edidit,  abunde  teftantur, 

Annon  igitur  jure  nobis  medicis  fuperbiam  licet  fu- 
mere,  quod  talis  in  humanioribus  literis  colendis  et 
promovendis,  quod  inter  eos,  qui  ingenua  ftudia  in 
hanc  infulam  importaverint,  princeps,  effet  Medicus  ? 
In  ipfa  porro  Medicina  promovenda  Linacrum  nos 
qualem  efte  gloriamur  ! Nimirum  in  hac  arte,  non  mi- 
nus quam  in  re  literaria,  primas  tenuit ; Medicinam, 

non  minus  quam  Graecas  Latinafque  literas,  egregie  fo- 
vit. In  aulam  ab  Henrico  VIImo  accerfltum,  ftudiif- 
que  Arthuri,  Walliae  Principis,  praepofltum  efle  Li- 
nacrum,  modo  dixi;  non  autem  ea  folum  de  caufa 
accerfltus  eft,  ut  animum  Principis  optimis  ftudiis  in- 
formaret, verum  etiam  ut  corporis  ejus  fanitati  pro- 
fpiceret ; hoc  etiam  medico  utebantur  et  Rex  ipfe, 
ipflufque  in  Regno  fucceflor,  Henricus  VIIIvus.  Pluri- 
bus non  opus  efle  duco,  ut  oftendam  fummum  in  arte 
fua  habitum  efle  Linacrum.  Ad  ea  propero,  quae  in 
artis  commodum  et  incrementum  fecerit.  Nafcente 
eo,  Medicina,  ut  caeterae  artes,  parum  honefte  coleba- 
tur, barbariemque  temporum  iftorum  redolebat.  Grae- 
corum medicorum  fcripta  vel  ignota  manebant,  vel 
negledta.  Vidit  haec  Lina  crus,  indolemque  eximiam 
qua  pollebat,  Graecarum  Latinarumque  literarum  fcien- 
tiam  qua  excellebat,  ad  jacentem  artem  erigendam 
direxit.  Hippocratem  et  Galenum,  duces  in  Medi- 
cina optimos  (de  iflis  temporibus  loquor)  fed  paucifli- 
mis  notos,  ipfe  omni  Audio  evolvendo  illuftre  fe  exem- 
plum praeftitit ; et,  quo  aliis  ad  hos  audtores  accefliis 
patentior  fleret,  plures  Galeni  libros,  mira  elegantia 
in  Latinum  fermonem  verfos,  utque  de  illis  aiebat 
Erasmus,  “ melius  Latine  loquentes,  quam  antea 
“ Graece  loquebantur,”  in  publicum  emiflt.  Quo  in- 
fuper  in  Academiis  aufpicatius  ars  noftra  coleretur,  ad 
ipfofque  artis  fontes  et  Graecarum  literarum  cognitio- 

nem  Medicinae  ftudiofi  accederent,  Praelectiones  inflituit 
Oxoniae  duas,  Cantabrigiae  unam,  in  quibus  obeundis 
ad  Praelectorum  officium  pertinere  voluit,  ut  Hippo- 
cratem et  Galenum  elucidarent.  Magna  funt  haec  ; 
majora  reflant.  Saeculo  namque  iflo  Medicina  ab  in- 
dignis exercebatur ; a monachis  fcilicet  et  circulatori- 
bus, qui  nullis  difciplinis  imbuti,  nullo  magiflro  ufi, 
temere,  lucri  faciendi  caufa,  in  hanc  artem  involarant. 
Inde  in  fummum  faepe  vitae  difcrimen  adduCli,  qui  levi- 
ter aegrotabant,  nec  minus  timendum  fuit  a remedio, 
quam  a morbo.  Haec  cum  animadverteret  Lina  crus, 
fortunam  civium  fuorum  ploravit  ; ploravit  artem  no- 
bilem, quae,  ad  hominum  dolores  miferiafque  mitigan- 
dos nata,  per  infcitiam  et  improbitatem  ad  acuendos 
potius  erat  converfa.  Quibus  malis  ut  aliquando  ob- 
viam iret,  omnem  gratiam,  qua  plurima  apud  Henri- 
cum  vmvum  et  Wolsaeum  valebat,  ad  Collegium  hoc 
fundandum  contulit : cui  Collegio  in  indoClos  et  circu- 
latores inquirendi,  eofque  de  artis  exercitatione  depel- 
lendi, permiffa  eft  poteflas.  Quippe  exiflimavit  (neque 
ea  res  falfum  illum  habuit)  fle  demum  effeCtum  iri,  ut 
nemini  impune  liceret  in  medendi  provinciam  irrumpe- 
re, ut  haec  provincia  probis  peritifque  viris  folis  deman- 
daretur, utque  arti  dignitas  et  au&oritas  redirent  fuse. 
Quod  ejus  faClum  vix  fatis  efferre  poffiimus,  qui,  quo 
Principum  favore  alii  ad  honores,  alii  ad  divitias  acqui- 
rendas, alii  ad  neceffariorum  commoda  promovenda 

utuntur,  eo  omni  ad  artem  fuam  augendam  et  honef- 
tandam  eft  ufus.  Neque  hic  fubfiitit  beneficus  Lina- 
cri  animus  : moriens  enim  novo  huic  fodalitio  domum 
fuam,  in  quam  convenire  confueverat,  teflamento  lega- 
• vit.  Nos  igitur,  Linacre,  ardtiffime  tibi  devinxifii. 
Dumque,  una  cum  dodtrinae  amantibus,  ubicunque  fue- 
rint, omnibus,  literae  quantum  tibi  debeant  agnofcimus, 
ob  Medicinam  inflauratam  et  honeflatam  ftudio  quo- 
dam noftro  memoriam  tui  profequemur.  Te  Latinarum 
literarum  do6liffimum,  Te  Graecarum  ftudii  in  hac  infula 
audtorem  et  patronum,  Te  Grammaticum,  fufpiciemus; 
Te  Medicum,  Te  Romulum  noflrum,  venerabimur. 

Jamque  videor  mihi  amplum  dicendi  ingrefiiis  effe 
campum,  quot  enim  omni  praeconio  dignos  Collegium 
hoc  Linacrinum  in  fuum  numerum  aferibit  ! Quorum 
primum  fas  fit  commemorare  illum,  qui  Linacrum 
monumento  donavit,  et  in  quem  Linacrus  fuum  lite- 
rarum amorem,  fuam  erga  Collegium  benevolentiam 
videtur  transfudifle,  Caium.  Mirum  equidem  in  mo- 
dum utriufque  et  ingenium,  et  difciplina,  et  vitae  ratio, 
confentiunt.  Pueritiam  fuam  optimis,  quibus  potuit, 
fludiis  aluit  Linacrus  ? Suam  aluit  et  Caius.  Exadta 
pueritia,  quo  adolefcentiam  feveri oribus  firmaret  difei- 
plinis,  Oxoniam  fe  contulit  Linacrus  ? Exadta  pue- 
ritia, eodem  plane  confilio,  Cantabrigiam  fe  contulit 
Caius.  Studiorum  curfu  in  Academia  pera<5to,  gra- 

dibufque  fufceptis,  Italas  artes  ac  difciplinas  percipiendi 
caufa,  peregre  abiit  Lina  crus  ? Eadem  emenfus  opera, 
idemque  tibi  propoli  tum  habens,  peregre  abiit  Caius. 
In  Italia  porro  eodem  dodtorum  virorum  favore,  quo 
Linacrus,  Caius  exceptus  eft ; eodem  modo  ftudiis 
indefefium  fe  praebuit ; eademque  Graecae  Latinaeque 
linguae  fcientia  excelluit.  Peregre  rediens,  Principum 
noftrorum  faluti,  qui  profpiceret,  defignatus  eft  Lina- 
crus ? Defignatus  eft  etiam  Caius  ; eoque  Medico 
Edvardus  VItus,  Rex,  Mariaque  et  Elizabetha, 
Reginae,  funt  uft.  Principis  fui  favore  obtinuit  Lina- 
crus, ut  Collegium  Medicorum  Londinenfe  fundaret  ? 
Princeps  etiam  fua,  ut  finem  comparationis  hujus  fa- 
ciam, Caio,  Aulam  Gonvilli  Cantabrigienfem  au- 
gendi, et  Medicinae  ftudiofts  manum  porrigendi  cupido, 
morigeram  fe  praebuit,  permifitque  ut  Fundatoris  titulo, 
una  cum  Gonvillo,  gauderet  Caius.  Nec  vero  ob- 
ftitit  Caii  erga  Cantabrigienfes  fuos  beneficentia,  quo 
minus  hujufce  Collegii  et  commodis  et  dignitati  confu- 
leret  et  inferviret.  Cenforis,  Regeftarii,  Thefaurarii, 
Praeftdis  munere,  fumma  cum  fide  et  laude,  funtftus 
eft  : qua  fide  Regeftarii  munere,  Annales  Collegii  nof- 
tri,  Latine,  magno  ftyli  nitore,  mira  accuratione,  pro- 
priaque manu  fcripti,  fatis  perhibent  ; qua  Praeftdis, 
exinde  manifeftum  eft,  quod,  id  gerens  munus,  nefarios 
conatus  eorum,  qui  Collegii  privilegia  labefadlare  ten- 
tabant,  fortiter  et  profpere  coercuit,  etiam  obftante  po- 

tentium  quorundam  gratia.  Quod  vero  pulvinari,  cae- 
terifque  dignitatis  et  au6loritatis  infignibus,  quibus  res 
noftrae  ampliores  auguftiorefque  fiunt,  Praefes  honoretur, 
id  porro  Caii  efi; : adeo  ut  fi  Linacrum  cum  Romu- 
. lo  comparemus,  nonne  quae  de  Tarquinio  Prisco 
ait  Florus,  “ Jam  vero  Tarquinii  ornamenta  et  in- 
fignia  quantam  addiderunt  ex  ipfo  habitu  dignitatem  ? ” 
in  Caium  optime  quadrant? 

Ha6tenus  quae  dixerim  Caium  exhibent  Linacri 
veftigiis  infifientem,  infifientem  vero  non  ut  imitato- 
rem, fed  ut  aemulum.  Id  autem  Caio  fuit  proprium, 
quod  incultum  antea,  apud  Britannos,  Anatomiae  ftu- 
dium,  quo  non  aliud  ad  Medicinam  re6te  faciendam 
plus  confert,  et  ipfe  diligentiflime  coluit,  aliifque  colen- 
dum commendavit;  ufque  adeo,  ut  Anatomiae  condi- 
tor, apud  nofirates,  audiat. 

Anatomiae  ftudium,  a Caio  in  Patriam  fuam  ab  Ita- 
lia inve<5tum,  ne  elanguefceret  cavit  vir  egregiae  indolis, 
Elizabeth^e,  Reginae,  Medicus,  Caldwallus.  De 
quo  quidem  tantam  opinionem  Collegium  Medicorum 
conceperat,  ut,  quem  honorem  nemini  vel  ante  vel  pofi: 
concefium  legimus,  uno  eodemque  die  examinatus,  in 
fociorum  ordinem  cooptatus,  Cenforque  creatus  efiet. 
Hic  contra,  quo  grati  animi  teftimonium,  amoremque 
fuum  oftenderet,  Joanne,  Barone  Lumleio,  in  impen- 
fae  famaeque  confortium  adfcito,  Praele6tionem  chirur- 

gicam  in  Collegio  inftituit,  eamque  honefto  fhpendio 
ditavit. 

Ex  qua  inftitutione,  quanta  nobis,  quanta  Britanniae 
gloria  affulferit,  me  feftinantem  dicere  paulifper  Gul- 
stonus  detinet ; dum  memoro,  nempe,  Praeledtiones 
pathologicas  ab  illo  fundatas,  quas  tamen  anatomica 
cadaverum  fedtione,  fi  fieri  poffet,  illufirari  voluit.  At- 
que equidem  Gulstoni  beneficentiae  debemus,  quod 
praeclari  in  re  medica  viri  a cogitando  ad  fcribendum  fe 
appulerint,  et  artem  exercitationibus  fuis  locupletarint. 

/ 

Jam  vero,  ecce  e Caii  Collegio  progrefTum,  et  Cald- 
wallianam  Cathedram  tenentem,  ecce  Sanguinis  Cir- 
cuitus Inventorem,  immortalem  Harveium  ! Cujus 
nefcio  an  magis  admirer  ingenium,  quo  omnes  fuper- 
eminuit,  an  liberalitatem,  quae  in  illo  fumma  fuit : quo- 
rum utriufque  frudtum  uberrimum  nos  cepimus.  Nam 
Harveius,  qui,  exadtis  Cantabrigiae  fiudiis,  annos  ali- 
quot in  ftudio  Medicinae  et  Anatomiae  apud  exteras 
gentes,  Italiam  praecipue,  pofuerat,  in  patriam  redux 
Collegii  Medicorum  Candidatus  primum,  deinde  Socius 
eledtus  efl ; poftremo  munus  huic  datum,  ut  Anato- 
miam  et  Chirurgiam,  ex  inftituto  Lumleii  atque  Cald- 
walli,  exponeret.  In  quo  munere  fungendo  Har- 
veius Circuitum  Sanguinis  detexit.  Scilicet,  Audito- 
res humaniflimi,  quod  in  aeternum  Sodalitii  noftri  ho- 

norem  ceflurum  eft,  Harveius,  hujus  Collegii  Socius, 
munere  a Collegio  libi  demandato  fungens,  fuos  Colle- 
gas fibi  teftes  adhibens,  intra  ipfos  Collegii  parietes, 
nobilifflmum  illud  fuum  inventum  eruit  et  expofuit : 
nec  expofuit  folum,  verum  etiam  firmifftmis  argumentis 
demonftravit  et  ftabilivit.  Ipfe  interea  ea  fuit  modeflia, 
a fama  aucupanda  tam  alienus,  ut  hoc  inventum,  a 
Collegis  defideratum  et  efflagitatum,  vix  tandem,  mora 
novem  annorum  interpofita,  Exercitationem  anatomicam 
de  Cordis  et  Sanguinis  Motu  typis  excudendam  com- 
mittendo, publici  juris  faceret.  Quantam  invidiae  pro- 
cellam hoc  inventum  concitaverit,  his  ei  fidem  non  ha- 
bentibus, his  honorem  fibi  praeripere  vel  in  alios  tranf- 
ferre  conantibus,  mitto  dicere : virtutem  incolumem 
odifle  mortalium  eft.  Vicit  tamen  veritas  : Harveius 
enim  fententiam  fuam  non  opinionum  commentis,  fed 
experimentis,  fidis  in  re  dubia  teftibus,  adeo  muniverat ; 
adeo  operam  et  oleum  perdiderunt,  qui  aliquem  alium 
hujus  fententiae  audtorem  efle  probare  funt  conati,  ut 
quotidie  omnium  gentium  medicos  et  philofophos  in 
fua  tranfeuntes  caftra  ille  nofter  videret.  Imo  etiam, 
rara  felicitas!  invidiae  Harveius  fupervixit  ; illique 
maturis  honoribus,  quos  praefenti  fuum  detulit  faecu- 
lum,  frui  contigit.  Tempus  me  deficeret,  fi  quae  com- 
moda ab  invento  Sanguinis  Circuitu  Medicina  reporta- 
verit, enumerare  aggrederer ; quae  ideo  libentius  prae- 
termitto, quoniam  veftrum  nullus  eft,  qui  non  ftatim 

haec  et  fentiat  et  agnofcat.  Atque  equidem  quod  San* 
guinis  Circuitum  detexerit,  id  certe  Harveio  palma- 
rium eft.  Sunt  autem  alia  in  quibus  faufte  elaboravit ; 
ut  mihi  aflentientem  unumquemque  habebo,  qui  il- 
lius Exercitationes  de  Generatione  Animalium , clariffimi 
Entii  rogatu  in  lucem  editas,  evolverit;  aureum  fane 
opus,  de  quo  autem  rarior  fermo  eft,  quoniam  quando- 
cunque  in  Harveii  mentionem  incidimus,  ftatim  men- 
tes cogitationefque  noflras  Sanguinis  occupat  Circuitus. 
Atque  utinam  caeteris  illius  fcriptis  civilis  furor  peper- 
ciffet ! Credibile  enim  eft  Harveium,  cui  natura  adeo 
egregie  indulfit,  ut  velum  operibus  fuis  obdudlum  ali- 
quantifper  quali  removiffe  videatur,  quo  hic  illa  accura- 
tius infpiceret;  credibile,  inquam,  eft,  talem  nihil  fcriptis 
mandaviffe,  quod  non  omni  dignum  foret  memoria. 

Haec  de  Harveii  ingenio;  quod  ii  non  infigne  in 
illo  fuiffet,  at  nomen  in  perpetuum  nobis  venerandum 
liberalitate  fua  tradidiffet.  Vivus,  et  cum  Collegis  ver- 
fatus,  in  ufus  eorum  Coenaculum  et  Bibliothecam,  in 
Collegii  horto,  conhruxit.  Paucis  poft  annis,  munifi- 
centia plane  inaudita,  Sociis  convocatis  et  convivio 
fplendido  exceptis,  fponte  fe  patrimonio  divinus  fenex 
exuit,  Collegio  paternum  fundum  tabulis  contignatis 
tranfcribens.  Quod  fuum  Cenforibus  menhxuum  pare- 
tur convivium,  Harveii  eft ; quod  hoc  omnibus  fociis 
annuum,  Harveii  eft ; Harveii  denique  eft,  quod 
hodierna  in  laudem  eorum,  qui  huic  Collegio  benefece- 

rint,  habeatur  Oratio.  Quam  quidem  Orationem  non 
ideo,  Harvei,  habendam  inftituifti,  ut  tuis  laudibus  hi 
parietes  refonarent,  fed  ut  clarittimorum  virorum  ima- 
gines nobis  ad  imitandum  proponerentur.  Neque  enim 
Tu,  cui  vivo  tiatuae  funt  potitae ; Tu,  qui  inter  morta- 
les agens  immortalis*  falutatus  es,  de  tua  fama  folicitus 
ette  potuitli : praevideres  necetTe  erat  illam  non  tuam 
etie  famam,  quae  hoc  in  loco  annua  Oratione  celebra- 
retur ; illam,  illam  potius  etle  tuam,  quae  ubique  gen- 
tium ditfunderetur ; quam  nemo,  niti  qui  idem  et  om- 
nem humanitatem,  nefciret ; quae,  quamdiu  humanus 
Sanguis  gyro  fuo  circumferetur,  virebit  et  crefcet. 

Coaevus  Harveio,  Harveianaeque  aemulus  munificen- 
tiae, extitit  Ham^us.  Hic,  cum,  flagrante  bello  civili, 


* Die  Decembris  xxii  anni  mdclii,  fociis  Collegii  Medicorum  Lon- 
dinenlis  convocatis  placuit,  ut  Harveio  in  sedibus  Collegii  ftatua  pone- 
retur, atque  ut  ei,  quae  fequuntur,  fubfcriberentur  : 

G VILIELMO  HARVEIO 
VIRO  MONVMENTIS  SVIS  IMMORTALI 
HOC  INSVPER  COLLEGI VM  MEDICORVM  LONDINENSE 

POSVIT 

GVI  ENIM  SAN  G VINI  MOTVM 
VT  ET 

ANIMALIBVS  ORTVM  DEDIT  MERVIT  ESSE 
STATOR  PERPETVVS. 

Vide  vitam  Harveii  operibus  ejus  a Collegio  Medicorum  Londinenfi  editis 
praefixam. 

fumma  rerum  in  feditioforum  jus  atque  ditionem  con- 
ceffilTet,  omniaque  armis  et  tumultu  mifcerentur,  Col- 
legium hoc,  iniquitate  temporum  fub  hafta  politum, 
non  libi  fed  Sociis  magno  impendio  redemit.  Poltea, 
horribili  ilio  incendio,  quod  longe  lateque  celeberrimam 
hanc  urbem  vallavit,  aedibus  nollris  ad  cinerem  redadlis, 
Ham^eus  magnam  pecuniae  vim  in  novas  conllruendas 
et  ipfe  erogavit,  aliifque  ut  erogarent  audior  fuaforque 
fuit.  Collegii  Coenaculum  inhruxit  Ham^eus.  Pollre- 
mo,  ne  quem  vivum  Patronum  tam  munificum  fenferat 
Collegium,  mortuum  delideraret,  fupremis  tabulis  lau- 
tillimorum  duorum  praediorum  nos  haeredes  fcriplit. 
Atque  haec  Ham^ei  munificentiae  fpecimina  eo  nobis 
acceptiora  effe  debent,  quoniam  vir  fuit  eruditione  prae- 
clarus, moribus  ipedlatiffimus ; is  denique  de  quo  bene 
meruiffe  Collegio  laudi  efl. 

Baronis  Lumleii  mentionem  fupra  feci.  Ordo  tem- 
poris nunc  me  monet,  ut  veflrae  memoriae  commendetur 
vir  alter  honoribus  ac  titulis  infignis,  nobiliflimus  Dur- 
n ovari je  Marchio.  Hic,  non  genere  illullrior  quam 
ingenio,  et  ftudiis  unice  deditus,  Medicinam  inter  alias 
artes  feliciter  coluit ; cui  arti  atque  hujus  artis  celeber- 
rimo domicilio,  Collegio  noflro,  ita  favit,  ut  in  fociorum 
ordinem  eligi  non  dedignaretur,  utque  magna  librorum 
copia  Bibliothecam  noflram  ditaret. 

Ad  numerum  eorum,  quorum  munificentiam  hodie 
celebramus,  afcribendus  efl  Crounius,  qui  Praelectio- 
nem in  hoc  Collegio  ea  mente  inflituit,  ut  functiones 
cerebri,  nervorum  atque  mufculorum,  obfcuriores  expli- 
carentur ; ipfe  harum  rerum  curiofus  indagator. 

Neque  infalutatus  praetereundus  efl  Halius,  quo, 
quamvis  primo  intuitu  aliquatenus  afpero,  noto  tamen 
non  quemquam  benigniorem,  amiciorem,  doctiorem 
aut  meliorem,  accepimus.  Atque  hic  quingentas  noflrae 
monetae  libras  Collegio,  in  Bibliothecae  ufum,  legavit. 

Quos  fupra  commemoravi,  hi  praecipui  funt,  qui  et 
ingenio  emicuerunt,  et  Collegii  rebus  amplificandis  ap- 
prime fluduerunt.  Supereft  ingens  numerus  eorum, 
qui,  fi  non  munificentia  in  Collegium,  at  ingenii  excel- 
lentia, hodierno  die  gratam  commemorationem  fibi  vin- 
dicant. Quos  tamen  omnes  ne  percurrere  aggrediar, 
clepfydra  me  admonet.  AEquis  igitur  mentibus  accipi- 
te, fi,  in  felectione  facienda,  hunc  vel  alterum,  laude 
licet  digniffimum,  praetermifero. 

Ex  his  vero  Willisium  minime  praetermittendum 
effe  cenfeo,  virum  in  arte  fua  celeberrimum.  Hic  fun- 
damenta artis  Oxoniae  jecit,  quem,  ad  Medicinae  fludium 
fe  accingentem,  civiles  tumultus  in  arma  abripuere. 
Pofihabita  igitur  toga,  una  cum  iis,  qui  a regiis  parti- 
bus flabant,  per  aliquot  annos  militabat.  Interea,  fub- 

fecivis  horis,  Medicinae  dedit  operam  ; tandemque,  cum, 
fradtis  undique  et  difperfis  regiis  copiis,  imperium  ad 
alios  delatum  edet,  ad  faciendam  fe  contulit.  In  quod 
opus  tam  feliciter  incubuit,  ut  cito  omnium  in  ore  ef- 
fet,  medicufque  fummus  haberetur.  Atque  haec  Oxo- 
niae ; mox  vero,  ut  eximia  virtus  amplo  theatro  gaudet, 
relidlis  Mufarum  fedibus,  Londinum  adiit,  ubi  artem 
non  minus  feliciter  exercendo,  ad  famam  et  opes  viam 
libi  facilem  invenit.  Animum  ejus  in  re  anatomica  et 
medicinali  indefeffum  opera  non  obfcure  demonftrant ; 
me  autem  haec  dicentem  non  perinde  accipietis,  ac  fi 
omnia,  quae  fcripferit  Willisius,  magni  faciam.  Nam 
cum  erat  ingenio  fubtili  et  acuto,  huic,  uti  temporum 
mos  ferebat,  in  theoriis  finiendis  nimium  indulfit,  ex- 
perimentorum fide  non  fatis  in  confirmationem  earum, 
quas  ftruxit,  adhibita.  Duo  autem  funt,  ob  quae  Wi  il- 
li sium  laude  digniffimum  judico  ; quorum  unum  efl, 
quod  vaforum  lymphaticorum,  quae  vafa  circa  id  tem- 
pus innotefcere  inceperant,  originem  et  ufum,  praeter 
caeteros  iflius  aevi  medicos,  intellexide  et  defcripfifle  vi- 
deatur ; alterum,  quod  dodlrinae  pathologicae  tunc  inva- 
lefcenti,  quaeque  tota  in  illo  fuit  ut  morbos  omnes  vi- 
tiatis humoribus  tribueret,  obviam  iret,  nervis  vim,  qua 
pollent,  motus  morbofos  in  corpore  excitandi  aflignan- 
do.  Quid  memorem  Regi  fidelitatem,  in  pauperes  li- 
beralitatem,  Chriflianae  Religionis  cultum  afliduum  ? 

Quae  omnia,  quod  in  Willisio  fumma  fuerint,  veffrum 
quis  ignorat  ? 

At  fi  in  ingenio  fuo  indulgendo  nimius  Willisius, 
non  item  Sydenhamus.  Qui,  fi  quis  alius,  Ciceronia- 
num illud,  “ Opinionum  commenta  delet  dies,  Naturae 
judicia  confirmat,”  comprobavit.  Illorum  etenim  me- 
dicorum, qui,  Naturae  iter  deferentes,  in  avia  theoriarum 
deflexerint,  quam  multi  funt,  qui,  laborem  magnum, 
ingenium  haud  mediocre,  ad  Medicinae  fiudium  licet  at- 
tulerint, vix,  ac  ne  vix  quidem,  nomina  fua  pofleritati 
commendant  ? Cum  interea  Sydenhamus,  qui  ne  hi- 
lum quidem,  nifi  Natura  duce,  progredi  voluit,  immor- 
talitatem fibi  acquifivit.  Nemo  enim  efl,  qui  vel  pri- 
ma labra  Medicinae  admoverit,  non  dico  apud  noflrates 
folos,  verum  etiam  apud  exteros,  quin  Sydenhamum, 
alterum  Hippocratem,  agnofcat  et  veneretur.  iEgris 
allidens  Anglus  nofter,  eodem  prorfus  modo  ac  olim 
Cous,  Natura  quid  patiebatur  vel  moliebatur  fedulo 
obfervabat.  Inde  evenit,  ut  folus  omnium  accuratam 
divini  fenis,  in  hiftoriis  morborum  tradendis,  diligentiam 
aemularetur ; inde  ut,  fpretis  vanis  commentis,  nullique 
fe  addicens  magiftro,  curandi  methodum  ex  ipfa  Natu- 
ra depromeret.  Variolarum  Hifloriam,  a Sydenhamo 
confcriptam,  quis  legens  aegrotis  foedo  morbo  conflictan- 
tibus non  videtur  adeffe  ? Quis  non  fummi  viri  fagaci- 

tatem,  regimen  frigidum  regimini  calidiori,  quod  in  hoc 
morbo  tunc  temporis  invaluit,  anteponentem  miratur  ? 
Quis  non  animi  conftantiam,  qua  fe  opinionibus  om- 
nium fere  medicorum,  diverfe  de  hoc  morbo  fentien- 
tium,  oppofuit  ? Quis  non  praefciam  denique  fiduciam, 
qua,  praejudicio  et  invidia  quamvis  reclamantibus,  de 
fua  methodo  variolis  medendi  haec  tamen  verba  profert, 
“ obtinebit  demum  me  vita  fundto”  ? Quam  tandem 
hoc  faeculo  obtinentem,  magno  cum  civium  noflrorum 
emolumento,  videmus. 

Venio  nunc  ad  virum,  fplendida  cujus  munificentiae 
monumenta  mihi  quotidie  in  confpedtu  funt,  Rad cli- 
vium, fingulari  fortuna  medicum.  Quod  enim  alii,  ne- 
que hi  mediocris  ingenii  medici,  fiudio  indefefTo,  mori- 
bus compotitis,  humanitate  eximia  vix  affequuntur, 
nempe  ut  in  arte  fua  principes  audiant,  id  illi,  nulla 
quafi  data  opera,  excellentis  cujufdam  fagacitatis  bene- 
ficio, obtigifTe  accepimus.  Non  quod  Radclivium  li- 
terarum  ignorantiae  infimulem;  hoc  autem  in  illo  pecu- 
liare fuit,  quod,  cum  multi  efient  ifiius  aetatis  medici, 
qui  illum  dodlrina  et  diligentia  aequarunt,  nonnulli  qui 
fuperarunt,  nemo  tamen  fit  inventus,  quem  non,  artis 
famam  fi  fpedles,  longo  poft  fe  intervallo  reliquit  Rad- 
clivius.  Scilicet  natura  illius  animum  ad  Medicinam 
faciendam  videtur  formaviffe  : in  morbis  diftinguendis 
omnium,  de  quibus  audivimus,  acutifiimus  fuit,  in 

eventu  praefagiendo  providentiffimus,  in  medicamentis 
praefcribendis  fimplex  etfolers.  Animo  ita  conflituto 
acceptum  referendum  eft,  quod  ad  illum  omnes  omnium 
ordinum  aegroti  confugerent,  et  quod  immenfas  opes 
paucorum  annorum  fpatio  congereret.  Meminerint  au- 
tem medici,  de  iftis  loquor,  qui,  inertiae  fuae  praetextum 
quaerentes,  Radclivio  exemplo  ufi,  magiffros  et  difci- 
plinas  nihil  ad  Medicinam  exercendam  conferre  affe- 
runt ; meminerint  ifti,  Radclivio  fimilem  vix  anno 
centefimo  nafci ; meminerint,  ad  illius  famam  opefque 
confequendas  non  fat  effe  ut  illius  fupercilium  fibi  aflii- 
mant.  Atqui  vero,  quanti  ipfe  Radclivius  literas  fe- 
cerit, teflor  Bibliothecam  nomine  ejus  honeflatam, 
quam,  regia  prope  munificentia  extrudlam,  Oxonienfes 
nos  poflidemus ; quanti  duxerit  ut  difciplinis  medici 
penitus  infiituerentur,  teflor  liberaliflimum  proventum, 
quem  ufui  duorum,  de  Academia  Oxonienfi,  Medicinae 
ftudioforum,  peregre,  exteros  quoque  Magiftros  audien- 
di caufa,  proficifcentium,  perpetuo  infervire  voluit. 

Et  profedlo,  quantum  Medicinam  literae  humaniores 
et  ornant  et  promovent,  exemplum  eft,  inftar  omnium, 
is,  quem  proximum  in  memoriam  veftram  revocabo, 
Freindus,  qui  Graecis  Latinifque  literis,  qui  fcientia 
omni  inftrudliffimus  fuit,  cui  etiam  Mufae  arrifere.  Ne- 
que vero  in  his  ftudiis  nimis  diu  immorari  fibi  concedit, 
neque  ut  in  eorum  aliquo  confummatus  evaderet,  eia- 

boravit ; fed  ut  ad  eam  artem,  cui  ab  ineunte  aetate 
deftinatus  fuerat,  difcendam  et  exercendam  paratior  ef- 
fet,  his  fe  adjumentis  infiruxit.  Non  mirum  eft  igitur 
quod,  cum  ad  Medicinam  animum  cogitationefque  fuas 
transferret,  quam  citiffime,  quod  in  arte  praedantiffimum 
fuit,  arriperet.  Nam  praeviae,  quas  fupra  memoravi, 
difciplinae  id  quodammodo  effedtum  reddiderunt,  ut  in 
editiore  loco  collocatus  Freindus  fubjedtos  Medicinae 
campos,  qua  patentes,  qua  circumfcriptos,  qua  feraces, 
qua  fteriles,  qua  fpinas  peragranti  opponentes,  tine  la- 
bore, et  quafi  oculorum  conjedtu,  colludraret.  Jam 
autem,  cum  in  Medicinae  incrementum,  quae  vel  animo 
conceperat,  vel  ledtione  collegerat,  vel  ufu  didicerat, 
fcriptis  mandaret,  rerum  ordo,  verborum  pondus,  ftyli 
nitor,  eloquentia,  quanta  in  illo  fuerunt ! Equidem  lec- 
torem his  delinitum  nunquam  non  dimittit.  Nam  ut 
cibi  guftui  dulciores  funt,  ubi  nitide,  fpendide,  ordinate, 
inftruitur  convivium;  fic  librum  apta  rerum  difpoiitio, 
ftylique  elegantia,  et  fplendor  quidam,  acceptiorem  fa- 
ciunt. Talibus  ornatum  animi  dotibus  videmus  Frein- 
dum  ; ad  palatium  accerfitum  videmus,  Carolin^eque, 
Reginae,  Medicum  conftitutum,  Regis  porro  Regiaeque 
Prolis  valetudinem  tuentem : videmus  denique,  tantum, 
in  palatio,  ejus  effe  defiderium,  ut,  cum  de  morte  ejus 
immatura  triflis  adferretur  nuncius,  Regina  a lachrymis 
non  temperaret.  Quid  memorem  quod  in  Regni  Sena- 
tu, nam  Senator  fuit  Freindus,  fummam  ejus  in  di- 


( ) 


cendo  vim,  atque  elegantiam,  omnes  admirati  fint  ? 
Quid  quod,  in  Senatu,  id  omne,  quod  in  dicendo  potuit, 
ad  hujus  Collegii  jura  et  privilegia  tuenda  et  confirman- 
da attulerit  ? Quid  quod  hoc  Collegium,  quod  Acade- 
mias  noftras,  amore  fummo,  honore  fummo,  femper 
habuerit  ? 

Coaevus  Freindo,  eique  amicitia  conjun6fus,  fuit 
Meadius  ; qui  vero  noftris  temporibus  videtur  efle 
propior,  quoniam  non  nifi  poft  longum  vitae  curfum 
peradtum  deceflit.  Imo,  fint  licet  inter  eos  qui  adfunt, 
quos  illius  comitatis,  hofpitalitatis,  magnificentiae,  teftes 
adhibere  poffem.  Nam  dodtis  et  ingenuorum  ftudiorum 
cultoribus  domus  ejus  femper  patuit ; domus  ifta,  in 
quam  magnam  optimorum  librorum  copiam,  una  cum 
pretiofiffimis  antiquitatis  et  liberalium  artium  monu- 
mentis, eruditus  pofleffor  collegerat.  Quae  quidem  ea 
mente  videtur  collegiffe,  ut,  in  luce  pofita,  in  publicum 
dodtrinae  artiumque  ufum  et  incrementum  redundarent. 
Hinc  ille,  de  quo  omnes  audiviftis,  cujus  autem  veftrum 
forfan  nonnulli  pars  fuiftis,  dodtorum  undique  ad  Mea- 
dianas  aedes,  tanquam  ad  veterum  Philofophorum  fcho- 
las,  concurfus.  Ipfe  interea,  humanitate  et  liberalitate 
illufiris,  quantum  per  negotia  potuit,  affuit  omnibus 
hortator,  confiliarius,  patronus.  Talem  fe  praebendo 
effecit  Meadius,  ut  alter  Maecenas  audiret ; ut  de 
munificentia  ejus  erga  literatos,  qualis  de  privati  nun- 

quam  ullius,  fermo ; ut  noffri,  ut  peregrini,  uno  ore,  fa- 
mam ejus  celebrarent ; ut  ipfi,  denique,  Reges  literarium 
cum  illo  commercium  inire  geflirent.  Unde  autem, 
dicat  aliquis,  non  de  veflrum  numero,  Auditores  huma- 
niffimi,  fed  indodlus  aliquis,  unde  illi  ad  haec  egregia 
fuffecerunt  opes?  Non  ex  haereditate,  non  e teffamen- 
tis  propinquorum,  fed  ex  arte,  quam  exercuit ; arte,  non 
iflius  generis,  quod  opima  fpolia  et  infinitas  opes  a vic- 
tis direptifque  hoflibus,  et  ab  hominum  miferiis  repor- 
tat, fed  arte  in  hominum  fubfidium  et  miferiarum  leva- 
men nata,  Medicina.  Hanc  ille  artem  exercendo,  pro- 
ventum liberalitati  ejus  idoneum  Meadius  comparavit. 
Atque  cum  hoc  dixero,  opinio  hominum  de  illius  in 
medendo  peritia,  qualis  fuerit,  fatis  declaratur ; nam 
nifi  fumma  fuiffet,  illi  ad  liberalitatem  prope  regiam 
fufhcere  haudquaquam  potuiffent  facultates.  Revera 
fumma  fuit,  nec  injuria.  Quod  inter  primos  effet 
Meadius,  qui  Variolarum  infitioni  patrocinati  funt, 
referendo ; quae  excogitavit  quo  melius  abdominis  Pa- 
racentefis  cederet,  quae  alia  ad  noflrae  artis  incremen- 
tum facientia,  enumerando,  non  efl  cur  vos  detineam, 
quorum  uniufcujufque  menti  haec  ffatirn  fefe  offerent. 
Atque  equidem  illi  inerant  omnia,  et  quae  bonum  me- 
dicum confli tuunt,  et  quae  ad  hominum  favorem  cap- 
tandum funt  accommodata.  Ingenium  natura  opti- 
mum, varia  dodtrina  expolitum,  induflriam  infignem, 
ingentem  difcendi  cupidinem,  curiofam  rerum  indaga- 

tionem,  haec  ille  adjumenta  ad  Medicinae  ftudium  attu- 
lit, horum  ope  in  Medicinae  cognitione  fummus  evaflt. 
Quod  autem  fummus  effet,  alios  non  diu  latere  permi- 
fit.  Nam  in  luce,  et  oculis  civium,  verfari,  quaeque  ipfe 
fciret,  alios  quoque  fcire,  ftuduit.  Latinarum  porro  li- 
terarum  cognitione  adeo  inclaruit,  ut  cum  opiniones 
cogitationefque  fuas,  Latino  fermone  donatas,  in  publi- 
cum emitteret,  illas  ftyli  nitor  et  venuftas  medicis,  et  li- 
teratis  omnibus,  valde  commendarunt.  His  fi  adjicia- 
mus quod  comis  eifet  Meadius,  fplendidus,  magnificus, 
non  profedto  id  fortuito  eveniife  cenfebimus,  quod  in 
palatio,  in  urbe,  ubique  gentis  noftrae,  ubique  extera- 
rum gentium,  medicus  fummus  haberetur  : quod  pau- 
ciflimis  medicis  contigerit,  tam  longe  lateque  famam 
fuam  pertingentem  fenfifle. 

A Me  adii  temporibus,  ufque  ad  anni  ultimi  initium, 
complures  annos  effluxiffe  fcimus.  In  quo  intervallo, 
multos,  ex  fuorum  numero,  praeftantes  viros  Collegium 
hoc  florentes  vidit,  amiflos  luxit  : quos  quidem  omnes 
lubens  recenferem,  fed  vereor  me  jam  dicendo  aures 
veftras  delaffafle.  Atqui  non  poffum  quin  horum  uni, 
vobis  fere  omnibus  familiari,  cujus  et  ego  confuetudine 
ufus  fum,  Au s tino,  memoris  animi  teftimonium  affe- 
ram. Confpiciebatis  eum  ingenio  acutum,  moribus  fua- 
vem,  Audio  indefeflum ; confpiciebatis,  iter  quod  ad  fa- 
mam ducit  arduum,  non,  ut  plerofque,  aegre  fcanden- 

tem,  fed  quafi  curfu  conficientem ; confpiciebatis  deni- 
que de  tanta  fpe,  fubito,  morte  nimis  acerba,  dejectum. 
Quam  vellem  ut  nunc  inter  vivos  verfaretur,  meque, 
nihil  licet  auribus  ejus  dignum  proferentem,  hodie  be- 
nignus audiret,  quocum  olim  benignus  fermones  et 
confilia  conferre  afiiievit ! 

Quam  vellem  quoque  ut  annus  ultimus  omnino  Col- 
legis noftris  pepercifiet ! Verum  enim  vero  non  ita  res 
eft.  Volvente  anno,  Cadoganum  mors  oppreflit.  Pec- 
tore erat  hic  aperto,  virili,  omnia  fine  fuco  et  praeftigiis 
agens.  Imaginem  viri  in  tra&atu,  quem  de  Podagra 
in  lucem  edidit,  depi6tam  licet  afpicere.  In  quo,  nullius 
veftigiis  inhaerens,  fed  de  feipfo  omnia  depromens,  fen- 
fus  fuos  auda6ter  in  medium  profert,  de  aliorum  opinio- 
ne fecurus,  fibi  cum  animi  finceri  efiet  confcius. 

Atqui  Cadoganum  amifium  etiamfi  debita  comme- 
moratione profequamur,  deplorare  tamen  vix  pofiumus, 
quoniam  annis  et  fenio  confe6tus  e vita  potius  excedere, 
quam  eripi,  videbatur.  Nec  efiet  cur  fortem  humanam 
fortunamque  noftram  hodie  quereremur,  fi  hic  lugubrem 
vocem  deponere,  caeterifque  omnibus  fociis  falvis  gratu- 
lari, daretur.  Heu  vero  non  datur  ! Nam,  nobilem  nos 
vi6timam  pofcens,  ex  omnium  oculis  et  confpe6tu  mors 
illum  quoque  removit,  qui  toties  alios  a morte  vindica- 
vit, pro  dolor!  Warrenum.  Qualis  in  omni  fiudio- 

rum  vitaeque  ratione  fuerit  Warrenus  exponere,  non 
hujus  in  dicendo  mediocritatis  eft ; non  noftri  ingenii, 
expreflam  illius  effigiem  in  confpedtu  veflro  collocare. 
Qualis  fuerit,  vos  potius  vobifcum  colligite ; vos,  qui 
familiaritate  ejus  utebamini ; vos,  qui,  communia  cum 
illo  confllia  de  aegrotis  capientes,  toties  fummam  illius 
in  arte  noflra  praeftantiam  vidiftifque  admiratique  effis. 
Vetat  autem  haec  Harveiana  commemoratio,  vetat  reve- 
rentia, qua  erga  eos  afficimur,  qui  fummi  in  noflra  arte 
extiterint,  vetat  ffiidium  quo  in  vitas  eorum,  etiam  ab 
ineunte  fua  aetate,  inquirimus,  qui  fama  floruerint,  quo 
minus  de  medico  hoc  celeberrimo  pauca  proferam. 

Natus  igitur  Warrenus  in  agro  Suflolcienfl,  honef- 
to  loco,  patre  Clerico,  puerilem  animum  Buriae  Suffol- 
cienfls  literis  informavit,  juvenilem  honeftiffimis  fludiis, 
in  Collegio  Jefu  apud  Cantabrigienfes,  corroboravit. 
Quos  ibi  progrefliis  fecerit,  praecipue  in  mathematicis 
difciplinis,  ex  honoribus  quos  illi,  cum  gradum  Bacca- 
laurei  in  Artibus  fufciperet#,  decrevit  Academia,  indi- 
cium licet  fumere.  Hae  vero  difciplinae,  ipfo  etiam 
Hippocrate  tefte,  multum  ad  Medicinam  difcendam 
conferunt : nam  ad  Filium,  Medicinae  ftudiofum,  fcri- 
bens,  ut  Geometriae  et  Arithmeticae  det  operam,  pluri- 
bus adducflis  rationibus,  hortatur.  Si  flnt  autem,  qui 

* Hunc  gradum  fufcepit  anno  mdcclii;  atque  inter  Baccalaureos, 
quibus  fua  refervata  eft  fenioritas  comitiis  prioribus  hujus  anni,  fecundum 
obtinuit  honoris  locum. 

de  mathematicis  difciplinis  non  aequfc  nobifcum  fentiant, 
fciant  hi,  quod  caeteras  difciplinas,  quod  Graecas  Lati- 
nafque  literas,  Warrenus  diligenter  coleret;  quod, 
tenaciffima  praeditus  memoria,  eorum,  quae  femel  didi- 
cerat, oblivifceretur  nihil.  Talis  cum  efTet,  ad  quam- 
cunque fe  applicuiflet  artem,  fummam  de  illo  fpem  fui 
jure  concepifTent.  Quod  in  fuum,  quod  in  publicum 
commodum  optime  ceffit,  ad  Medicinam  fe  applicuit. 
Cumque  ab  hac  arte  difcenda  ad  exercendam  fe  con- 
ferret, Londini  fedem  figens  vix  fe  medicum  profeffus 
erat,  cum  illius  fama  ferpere  inciperet.  Quid  ? Cum 
non  multos  adhuc  annos  in  Medicina  exercenda  pofu- 
ifTet,  dignus  habebatur,  qui  Regis  Optimi  Patri^e- 
que  Carissimi  faluti  profpiceret,  Medicus  Regius  con- 
flitutus.  Jamque  ille  artem  fuam  in  luce  atque  fole 
collocaverat,  unde  fruCtus,  qui  antea  fe  aliquatenus  of- 
tenderant,  incrementum  et  maturitatem  cito  funt  ad- 
epti. Nam  quo  magis  Warrenus  civium  oculos  in  fe 
convertit,  eo  indies  magis  de  ejus  in  medendo  peritia 
crevit  opinio,  eo  magis  a Principibus,  ab  Optimatibus, 
ab  omnium  ordinum  aegrotis,  quaefitus  eft.  Nimirum, 
in  illo  Rad clivii  fagacitatem,  doCtrina  atque  humani- 
tate infigni  temperatam,  confpexerunt.  Erat  enim  in 
morborum  natura  diftinguenda  acutiffimus,  in  curandis 
morbis  folertiffimus ; fermoni  autem  ea  gratia  et  facun- 
dia inerant,  ut,  affidente  Warreno,  fuorum  dolorum 
oblivifcerentur  aegroti,  adeo  ejus  delectabantur  eloquio. 

Non  quod  vir  ille  eloquens,  blandimentis  et  affentatiun- 
culis  tempus  terendo,  eorum,  quibus  medicus  affuit, 
favorem  captaret;  nihil  liberali  viro  indignum,  nihil 
otiofum,  nihil,  quod  non  ad  aegrotorum  res  pertinebat, 
in  illius  fermone  deprehendiffes  : omniumque,  de  qui- 
bus audivimus,  nemo  unquam  medicus  cum  aegrotis 
negotia  citius  expediebat.  Illius  denique,  ne  longum 
faciam,  five  ingenium,  five  do6frinam,  live  mores,  five 
diligentiam  ac  induffriam,  nobifcum  reputemus,  in  ha- 
rum unaquaque  virtutum  abfolutum  illum  et  perfedfum 
invenimus.  Atque  haec  cum  ita  fint,  quid  mirum  quod 
fummis  hujufce  aevi  medicis  annumeraretur  Warre- 
nus,  quod  maxima  artis  fuae  praemia  reportaverit, 
quodque  nomen,  una  cum  Meadii,  Radcliviique, 
una  cum  veflrum  nonnullorum  nominibus,  ferae  pofte- 
ritati  tradendum  reliquerit  ? Vos  teffor  quam  in  arte 
noflra  emineret ; quam  aegroti  illum  fufpicerent  et  dili- 
gerent, quam  illum,  undique,  medicum  vellent,  ut,  dum 
aliorum  faluti  invigilabat,  non  fatis  confuleret  fuae.  Vos 
teffor,  nam  ii  effis,  quibus,  etiamfi  ad  illius  famam 
praedicandam  mecum  confpiretis,  minime  tamen  eff  ve- 
rendum, quo  minus  vofmetipfos  veffra  fit  manfura. 

Quaeret  forfan  aliquis,  quae  ingenii  monumenta  vir 
ille  eximius,  fcriptor,  compofuerit.  Equidem  non  exiffi- 
mandum  eff,  illi,  qui  tantum  temporis  in  artis  exercita- 
tionem impendit,  multum  lucubrationibus  et  calamo 
fupereffe ; neque  poffulandum,  ut  qui  diem  totum  in 

agendo  pofuerat,  nodlem  etiam  in  fcribendo  confume^ 
ret.  Nonnulla  tamen  fcripfit,  quae  vobis  in  manus  tra- 
di, et  adlis  Collegii  medicis  inferi,  voluit ; atque  haec 
ejufmodi  funt,  ut  populari  de  illius  in  medendi  arte 
praeflantia  judicio  fidem  faciant. 

De  caeteris  Warreni  virtutibus  differere,  a noflro 
forfan  propofito  alienum  videretur;  ideoque,  quod  ad 
has  attinet,  Viduae,  Liberorum,  Propinquorum,  Amico- 
rum ludius,  oratoris  veflri  vice  fungatur.  Candor  vero, 
finceritas,  liberalitas,  altitudo  animi,  hae  virtutes  et  pri- 
vatum virum  et  medicum  aeque  commendant ; quas  ergo 
non  poffum  quin  in  illo  emicuiffe  commemorem. 

Tantus  erat  Warrenus  : atque  cum  tantus  eflet, 
cui  non  in  votis  fuit,  ut  inter  mortales  quam  diutiffime 
verfaretur  ? Quod  quidem  illi  fatis  non  conceflum : nam 
climadlericum  annum  vix  excedentem  ereptum  vidimus. 
Famae  quidem  et  fortunae  fatis  vixerat ; publico  autem 
commodo,  cum  tam  multi  ex  illo  penderent,  falutem- 
que  fuam  illius  falute  contineri  crederent,  parum. 

Haec  ab  imperito  oratore  de  viro  hoc  eximio  accipite ; 
ab  eo  quem  fors,  non  ratio  et  feledlio  aliqua,  primum 
illius  virtutum  praeconem  conflituit.  A futuris  Har- 
veianis  oratoribus,  ab  iis  qui  ipfius  Warreni  magis 
fimiles  erunt,  pleno  ore  hae  virtutes  celebrabuntur. 
Nam  quo  magis  ipfi  excellimus,  eo  clarius  aliorum  ex- 
cellentiam perfpedlam  habemus;  ut,  apud  Homerum 


* Vide  Iliad.  v.  lin.  121  et  fequent. 

tum  demum  Diomedes  inter  Deos  atque  Homines 
quid  intereffet  dignovit,  cum  mortalem  ab  oculis  caligi- 
nem Minerva  abftuliffet.  Vos  interim  ea,  quae  in 
manco  hoc  et  imbecilli  praeconio  defint,  cogitando  fup- 
plete.  Iidem  Orationi  meae  fubvenite,  qui  Arti  noftrae, 
Warreni  morte  aliquatenus  afflidlae  ac  debilitatae, 
fubventuri  eftis. 

Et  fane  id  tandem  mentibus  noftrorum,  in  lenimen 
doloris  ob  tam  peritum  medicum  defundlum,  occurrit, 
quod  vos  tales  fitis,  quales  effe  omnes  certo  fciunt ; 
quorum  nonnullos  illius  famae  jam  nunc  aemulos,  alios 
illum  aequis  paffibus  fecutos,  et  ad  idem  famae  faftigium 
properantes,  afpiciunt.  Nunquam  defuerunt  de  veftro 
numero,  Praefes  Sociique  peritiffimi,  qui  in  Medicina 
principes  et  edent,  et  haberentur  : qui  hanc  artem  auc- 
toritate fuftentarent,  do£trina  promoverent,  moribus 
honeftarent.  Nunquam  defuturos  ede  confido,  dum 
Patriae  leges  poteflatem  fuam  retinebunt,  dum  a vi  et 
infidiis  tuti  erimus.  Quid  enim  ? Ex  iis  vefler  ordo 
componitur,  aut  qui  in  Academiarum  alterutra  tempo- 
ris multum,  fumptum  haud  parvum,  in  omnem  libera- 
liorem difciplinam  infumpferint,  aut  qui,  ex  PermifTo- 
rum  numero  cum  fuerint,  liberalibus  difciplinis  Auden- 
do viam  fibi  ad  hunc  ordinem  fecerint.  Nam  graviter 
errant,  qui  ad  Medicinam,  tanquam  ad  quaeftum  ali- 
quem vulgarem,  animum  praefentem  et  quandam  quafi 

dexteritatem  fufficere  putant,  ac  non  potius  medicum 
varia  quoque  literatura  inftrui  debere  agnofcunt.  Gra- 
viter, mehercule,  errant,  qui  in  Academias  noftras — fed 
me  reprimam,  nam  nollem  ut  in  querimonias  deflecte- 
ret Oratio. 

Atque  ut  finem  dicendi  aliquando  faciam,  Tibi,  Prae- 
fes  Digniflime,  Vobifque,  Socii  Ornatiflimi,  falutem,  fe- 
licitatem, bona  omnia  enixe  precor.  Precor  ut  eadem, 
qua  haCtenus,  via  infitiatis;  ut  probis  et  literatis  prsefi- 
dio,  improbis  et  circulatoribus  terrori  fitis ; ut  unde  or- 
ti eftis  reminifcamini,  et  utriufque  Academiae  amorem 
fervetis ; ut  literas,  ut  bonas  artes,  eas  praecipue,  quae 
cum  Medicina  cognatione  quadam  propinquiori  connec- 
tuntur,  ut  ipfam  prae  omnibus  Medicinam,  fiudiofiflime 
colatis.  Quo  autem  cogitationes  laborefque  veftri  op- 
tatam metam  contingant,  precor  infuper  ut  Patria  fit 
concors  et  profpera,  ut  leges  vigeant,  ut  ordo  rerum 
maneat.  Precor,  denique,  nam  literarum  atque  artium 
fludiis  armorum  ftrepitus  adverfatur,  ut  det  nobis  D. 
O.  M.  cum  exteris  nationibus  Pacem : Pacem,  dico,  non 
inflabilem,  non  infidam,  non  pretio  et  dedecore  emp- 
tam, fed  firmam,  fed  finceram,  fed  honefiam. 

